ངས་ཡེ་ཤེས་སྒྲོན་མ་གང་དུ་ཡོད་མེད་ལ་ཕྱི་ལྟ་ཙམ་ཡང་མ་བྱས།ངའི་ཡིད་ལ་བྱེད་པ་ནི་མུན་ནག་ཟེར་བའི་ཁོ་ཧྥེ་ཁང་ནང་གི་ཁོ་ཧྥེ་ཞིམ་པོ་པེ་ཙི་གང་དེ་ཡིན།ཡིན་ཡང་དེ་རིང་ང་རང་ཁོ་ཧྥེ་ཁང་དུ་རྩ་བ་ནས་འཛུལ་མི་རུང་སྙམ་གྱིན་པེ་ཅིང་གི་མི་ཚིགས་ཁྲོད་དུ་སིམ།པེ་ཅིང་གི་མི་ཚོགས་ཀྱིས་ཅི་ཞིག་འཚོལ་གྱིན་འདུགཁོ་ཚོས་འཚོལ་གྱིན་པ་ནི་རི་རབ་འདྲ་བའི་ཐོག་བརྩིགས་ཁང་ཆེན་གྱི་ནགས་ཚལ་ཁྲོད་དུ་རང་རང་ལ་དབང་བའི་བཙོན་ཁང་འདྲ་བའི་ཁང་ཆུང་རེ་རེར་ཡིན་ནམ།ཡང་ན་གློ་བུར་གློ་བུར་འགྱུར་བའི་མི་སེམས་གཞན་པ་ཞིག་ལ་ཁེན་ཏེ་རང་ཉིད་ཀྱི་ཁེར་རྐྱང་ལ་བདེ་དྲོད་རྫུན་མ་ཞིག་བླུག་བསམ་པ་ཡིན།གང་ལྟར་མི་ཚང་མས་སྲང་ལམ་གྱི་གང་སར་རྒྱུགས་ཏེ་ཅི་ཞིག་འཚོལ་གྱིན་འདུགམཐར་ཅི་ཡང་མ་རྙེད་པར་འདྲ་སྟེ།སྲང་ལམ་གང་སར་མི་འཚོལ་ཡིག་གིས་ཁེངས་འདུགང་རང་བརྒྱུད་ཀྱིན་པའི་སྲང་ལམ་འདིའི་གློག་ཀ་ཞིག་གི་ཐོག་ཏུ་མི་འཚོལ་ཡིག་སྤུས་དག་ཞིག་གླན་འདུགདེར་ལོ་སུམ་ཅུ་ལ་ཟིན་པའི་འབུམ་རམས་པ་ཞིག་བོར་བཞག་ཅེས་བྲིས་འདུགམིའི་རིགས་པ་ལ་ཞིབ་འཇུག་བྱེད་མཁན་གྱི་འབུམ་རམས་པ་དེ་ཁ་སང་ཞོགས་པར་ལས་ཀར་སོང་རྗེས་དེ་རིང་ལོག་རྒྱུ་མི་འདུག་ཟེར།ང་རང་ཡང་འདི་ལྟར་ནམ་ཞིག་མི་ཚོགས་ཤར་ཤར་ཁྲོད་དུ་བོར་བར་འགྱུར་རམ་སྙམ་སྐབས་ང་ནི་པེ་ཅིང་གི་བོད་པ་སྡོད་སའི་སྲང་ལམ་གྱི་ཐོག་ཏུ་སླེབས་འདུགསྲང་ལམ་འདིའི་ཁྱད་ཆོས་ཉག་གཅིག་ནི་བོད་ཡིག་གིས་ཁེངས་ཡོད་པ་དེ་རེད།ང་རང་སྲང་ལམ་འདིའི་ཐོག་ཏུ་སླེབས་དུས་གཅིན་པ་གཏོང་འདོད་འགོག་ཅིག་སྐྱེས།གཅིན་པ་གཏོང་མི་མཆོགཅེས་བྲིས་ཡོད་པའི་གྱང་རྩར་གཅིན་པ་ཞིག་གཏང་གྲབས་བྱེད་སྐབས་སྐྱག་པ་གཏོང་འདོད་ཀྱང་སྐྱེས་བྱུང་།དང་པོར་གཅིན་པ་གཏོང་དགོས་སམ་ཡང་ན་སྐྱག་པ་གཏོང་དགོས།ང་ནི་ཐེ་ཚོམ་གྱི་དྲ་བར་ཚུད།ངས་གྱར་རྩ་འདི་རུ་གཅིན་པ་གཏོང་སྐབས་སྐྱག་པ་ཨེན་ཙམ་མིན་ན་སྣམ་བུར་ཤོར་སོང་།ངས་གཅིན་པ་གཏོང་མཚམས་བཞག་པ་དང་གཅིན་པ་གཏོང་མི་ཆོགཅེས་བྲིས་པའི་ཡི་གེ་ལ་ཞིབ་ལྟ་བྱེད་བཞིན་ང་རང་ནི་མཆོག་ཏུ་འགྱུར་བའི་གཅིན་པ་གཏོང་མཁན་ཞིག་ཏུ་གྱུར་འདུག་ཨང་སྙམ་བྱུང་།དེ་མུར་ངས་ཁ་པར་གྱི་ས་ཁྲ་ནས་སྐྱག་ཁང་ཞིག་འཚོལ།ས་ཁྲས་སྐྱག་ཁང་ཞིག་ངའི་མདུན་ཕྱོགས་སུ་ཡོད་པ་ངོ་སྤྲོད་བྱས།